
Franca signolingvo 


La franca signolingvo (france langue des signes 
frangaise aŭ LSF) estas la signolingvo (gestolingvo) 
de la surduloj en la lando Francio. Laŭ Ethnologue , ĝi 
havas 80 000 ĝis 300 000 aŭtoĥtonajn parolantojn. 

La franca signolingvo parencas al la nederlanda 
signolingvo (NGT), la flandra signolingvo (VGT), la 
valona signolingvo (LSFB), la irlanda signolingvo 
(ISL), la usona signolingvo (ASL), brazila signolingvo 
(LIBRAS) kaj la kebekia signolingvo (LSQ). 

Historio 


La francan signolingvon oni ofte, kvankam erare, atribuas al la laboro de la abato Quarles Michel de 1'Epee 
(Fabbe de rĤpee). Fakte, onidire li esploris la jam ekzistantan lingvon tute hazarde; fuĝinta en apudan 
domon por eskapi pluvon, li renkontis paron de ĝemelaj fratinoj, surdulinoj, kaj lin frapis la riĉeco kaj 
komplekseco de la lingvo kiun ili uzis por komuniki inter si kaj la surda pariza komunumo. La abato sin 
taskigis lerni la lingvon, nun nomata la malnova franca signolingvo, kaj eble li fondis liberan lernejon por 
surduloj. Ĉe tiu lernejo, lia ellaboris sistemon, kiun li nomis "metodaj signoj”, por instrui siajn studentojn 
legi kaj skribi. La abato iamfine povis fari publikajn eksponojn (1771 al 1774) pri sia sistemo, 
manifestaciojn, kiuj allogis edukistojn kaj eminentulojn el la tuta kontinento kaj kiuj vulgarigis la ideon, ke 
la surduloj povas edukiĝi, aparte per gestado. 

La metodaj signoj kiujn li kreis estis miksaĵo de signolingvaj vortoj kiujn li lernis kun iuj gramatikaj termoj 
kiujn li inventis. La rezulta kombinaĵo, artefarita lingvo, estis super-komplika kaj tute neuzebla de liaj 
studentoj. Ekzemple, kie lia sistemo emis detale konstrui la vorton "nekomprenebla" per ĉeno de 5 gestaj 
vortoj ("eno-kompreni-ebla-adjektivo-ne"), la natura surda lingvo simple diris "kompreni-neebla". LSF estis 
ne inventita de la abato, sed liaj gravaj kontribuoj al la surda komunumo estis agnoski, ke la surdulo ne 
bezonas parolatan lingvon por povi pensi, kaj malrekte akceli la naturan kreskadon de la lingvo pere de tio 
ke li kunigis tiom da surdulaj studentoj sub unusaman tegmenton. 

La franca signolingvo prosperis de tiu momento ĝis la malfrua 19-a jarcento je kiu punkto skismo inter la 
manparolismaj kaj buŝparolismaj skoloj jam de longe ellaboriĝis. En 1880 la Milana Internacia Kongreso de 
Instruistoj por la Surduloj-Mutuloj kongresis kaj decidis, ke la buŝparolisma tradicio preferendas. Postiome, 

















la uzo de signolingvo iĝis traktata kiel barilo al la lerno de perbuŝa konversacio, kaj tial forbariĝis de la 
klasĉambro. 

Ĉi tiu situacio estis restonta en Francio ĝis la malfruaj 1970-aj jaroj kiam la surda komunumo komencis 
batali por pli granda agnosko de la signolingvo kaj por dulingva klerigada sistemo. Oni devis atendi ĝis 
1991 kiam la Ĝenerala Asembleo leĝigis la leĝon Fabius, oficiale rajtiganta la uzon de la LSF por la 
klerigado de surdaj infanoj. Leĝo estis ankaŭ farita en 2004 plene agnoskante LSF-on kiel lingvon 
proprarajtan). 


Latina alfabeto per gestoj 

La Franca gesta alfabeto estas uzata, kaj por distingi signojn de FSL, kaj por kunigitaj Francaj vortoj dum 
gestado de mansignoj. 


Vidu ankaŭ 


■ Vikiaj libroj, franca signolingva kurso (en lafranca) (https://fr.wikibooks.org/wiki/LSF) 

Eksteraj ligiloj 

■ Elemento de Ethnologue pri LSF (http://www.ethnologue.com/showlanguage. asp?code=fsl) 

■ VVebSourd - retejo en lafranca kaj la LSF (http://www.websourd.org/) 

■ LSF sur le TTT (http://ufr6.univ-paris8.fr/desshandi/supl/projets/site_lsf) - Retejo far studentoj 
de Pariza Universitato (en lafranca) kiu enhavas filmetojn de multaj personaj signoj 

■ VViksign (Vortaro de LSF) (http://www.wiksign.org/) 


Elŝutita el "https://e 0 .wikipedia. 0 rg/w/index. php?title=Franca_signolingvo&oldid=5559039" 


Ĉi tiu paĝo estis lastafoje redaktita Je 03:27, 24 okt. 2014. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondjĉojn por detaloj. 






